b'\n_START_ARTICLE_\nMarjanka Vseznanka\n_START_SECTION_\nVsebina\n_START_PARAGRAPH_\nNekega dne je Marjanka stala pred rumeno hi\xc5\xa1ico z rde\xc4\x8dimi okni in rde\xc4\x8do streho. Bila je sama in prav tega se je razveselila, saj bo lahko delala, kar ji bo srce po\xc5\xbeelelo. Vzela je velik list papirja in z vodenimi barvami napisala, da je tukaj doma Marjanka in da \xc5\xa1iva obleke, izdeluje klobuke, son\xc4\x8dnike in slamnike, vendar od naslednjega dneva naprej. Otroci so to hitro odkrili in jo spra\xc5\xa1evali, \xc4\x8de res zna izdelovati obleke in klobuke. Marjanka jim je zagotovila, da res zna vse to. Novico so otroci naznanili v mestu. Kmalu je bila pred Marjankino hi\xc5\xa1ico cela vrsta otrok. Vsi so jo prosili, da jim naredi klobuke, son\xc4\x8dnike in obleke. Marjanka je vsem vzela mero, vendar je rekla, da z delom za\xc4\x8dne \xc5\xa1ele jutri. Otroci so stekli domov po blago za obleke, slamo za klobu\xc4\x8dke in star son\xc4\x8dnik s praznimi konicami. Nebo je bilo modro in tudi morje je bilo modro. Z gri\xc4\x8da se je spustil vetri\xc4\x8d, takoj za petami pa mu je bil veter. Veter je vzvalovil morje in valovi so butali ob skale. Takrat je pritekla mi\xc5\xa1ka in opozorila Marjanko, da popravi streho svoje hi\xc5\xa1ice. Marjanka je stekla do hi\xc5\xa1ice in zagledala re\xc5\xbeo med dvema stre\xc5\xa1nima opekama. Vendar je mi\xc5\xa1ki odgovorila, da bo naslednji dan popravila streho. Veter je po\xc4\x8dasi zlezel v Marjankino hi\xc5\xa1ico in za tem vetrom so \xc5\xbeeleli \xc5\xa1e drugi vetrovi. Prerivali so se in prehitevali in naenkrat so privzdignili opeko. Opeke so ena za drugo popadale na tla, vihar pa je zlomil stene hi\xc5\xa1ice. Marjanka je stekla v hi\xc5\xa1ico in hitro zgrabila blago za obleke in slamo za slamnike. Marjanko je veter odnesel nazaj pred stari dom. Pozneje ji nih\xc4\x8de ni vrjel, da je imela svojo hi\xc5\xa1ico in da je bila \xc4\x8disto sama, zato jim je pokazala blago, star son\xc4\x8dnik in slamo, iz katere bi morala \xc5\xbee naslednji dan otrokom na morju narediti slamnike, obleke, klobuke in son\xc4\x8dnike.'